જસદણ :.. જસદણ - વિંછીયા પંથકમાં આવતીકાલ ગુરૂવારથી શરૂ થતા ગણેશ મહોત્‍સવ સંદર્ભે ભાવિકજનોમાં અનેરો થનગનાટ પ્રવર્તી રહ્યો છે. જસદણ -વિંછીયા પંથકના મોટાભાગના ગામોમાં ગણેશ મહોત્‍સ્‍વનું જબરજસ્‍ત આયોજનને આખરી ઓપ આપવામાં આવ્‍યો છે. આ મહોત્‍સવમાં ગણપતિબાપા ને ચાહનારો નાનાથી માંડી માલેતુજાર વર્ગ પોતાની શકિત મુજબ ખર્ચ કરતો હોવાથી સોનામાં સુગંધ ભળે એવું વાતાવરણ સર્જાય છે. આ મહાપર્વ અનુસંધાને પત્રકાર હુસામુદીન કપાસી, હિતેશ ગોંસાઇએ સર્વેને આગોતરી શુભેચ્‍છા પાઠવી છે. ગણેશ મહોત્‍સવની આગામી ઉજવણી પ્રસંગે ભાવિકોમાં અનેરો ઉત્‍સાહ છવાયો છે.